VS001503
Datum: 1996-02-13T01:00:00.000+01:00
datum_sodbe_i_stopnje: 2003-01-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 3.500.000,00 SIT
opombe: II Ips 838/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Poškodovan pri usposabljanju med služenjem vojaškega roka.

## Poškodba

Strganje prednje križne vezi desnega kolena.

## Telesne bolečine

1.000.000,00 SIT Trajne hude telesne bolečine je trpel 5 dni, občasne hude telesne bolečine pa še 4 tedne po poškodovanju, zlasti ob hitrih spremembah položaja kolenskega sklepa. Do 2 meseca po poškodbi je trpel še trajne lahke telesne bolečine ter občasne lahke telesne bolečine, ki jih še vedno trpi in jih bo tudi v bodoče.

#### Hospitalizacija

Hospitaliziran je bil 5 dni, opravljen mu je bil operativni poseg na desnem kolenu.

#### Ambulantno zdravljenje

Opravil je večje število pregledov pri travmatologu, fiziatru, ortopedu in splošnem zdravniku.

#### Rehabilitacija

Opravil je program medicinske rehabilitacije na ambulantni način.

#### Nevšečnosti med zdravljenjem

Izpostavljen je bil kratkotrajnemu ionizirajočemu sevanju (RTG slikanje), užival je analgetična zdravila.

## Strah

200.000,00 SIT Hipen primarni strah, saj je bil poškodovan nepričakovano, poškodovanje pa je za njegovo telo predstavljalo agresiven dogodek, ki se ga je ustrašil. Nadalje je trpel srednje izražen sekundarni strah vse do zaključka zdravljenja pri ortopedu. Sekundarni strah nižje intenzivnosti trpi še vedno, saj mu je poškodba zapustila trajne posledice, ki ga ovirajo pri vsakodnevnem delu. Boji se, da bo poškodba oziroma stanje po njej privedlo do hitrejše izrabe desnega kolenskega sklepa, kar ga bo v bodoče še bolj oviralo pri delu in vsakodnevnih opravilih.

## Zmanjšanje življenjske aktivnosti

2.000.000,00 SIT 15-odstotno zmanjšanje življenjskih aktivnosti. Trajne posledice se kažejo v zmanjšani gibljivosti desnega kolena in vertikalni nestabilnosti desnega kolenskega sklepa. Zaradi tega je nezmožen dolgotrajnega teka, intenzivnosti poskokov, oviran je pri počepu ter pokleku in pri hoji po stopnicah.

## Skaženost

300.000,00 SIT Oškodovanec vsakodnevno uporablja pri hoji opornico, kar je zanj moteče, zlasti poleti, ko hodi na dopust, in je ne more skriti. Prav tako ima na desnem kolenu dva kroga premera 3 do 4 cm, ki sta posledica operacije, in sta vidna zlasti v poletnih mesecih, ko nosi kratke hlače in kopalke.

---

ZOR člen 200, 203